የሄፖታይተስ ምርመራ እና የሕክምና አገልግሎት ለማስፋትና ተደራሽ ለማድረግ ትኩረት ተሰጥቶ እየተሠራ ነው፡፡
ባሕር ዳር፡ ሐምሌ 14/2012 ዓ.ም (አብመድ) የሄፓታይተስ (የጉበት በሽታ) ምርመራ እና የሕክምና አገልግሎት ለማስፋትና ተደራሽ ለማድረግ ትኩረት ተሰጥቶ እየተሠራ መሆኑን ጤና ሚኒስቴር አስታወቀ።በዓለም አቀፍ ደረጃ ለ10ኛ ጊዜ በኢትየጵያ ለ7ኛ ጊዜ የሚከበረው ዓለም አቀፍ ሄፓታይተስ ቀን ‘‘ከጉበት በሽታ ነፃ የሆነ ነገን እንፍጠር’’ በሚል መሪ ቃል ተከብሯል፡፡የጤና ሚኒስቴር ሚኒስትር ዴኤታ ደረጀ ዱጉማ (ዶክተር) በሰጡት መግለጫ ‘‘ኢትዮጵያ በሽታው በስፋት ተሰራጭቶ ከሚገኝባቸው ሀገራት መካከል አንዷ መሆኗን በ2017 (እ.ኤ.አ) የተሠራ የዳሳሳ ጥናት ያመለክታል’’ ብለዋል፡፡